**Samuli Piipponen** (s. 13. helmikuuta 1993 Helsinki) on suomalainen jääkiekkopuolustaja, joka pelaa SM-liigajoukkue Rauman Lukossa. Hän toimii joukkueen varakapteenina. Piipponen on pelityyliltään puolustava puolustaja.

Ura
---

### Seuraura

Piipponen on Etelä-Vantaan Urheilijoiden kasvatti. Hän siirtyi juniorina sittemmin Helsingin IFK:hon, jossa Piipponen voitti C-nuorten SM-pronssia vuonna 2009. Kesken B-juniorikautensa 2009–2010, joulukuussa 2009 hän siirtyi Saimaan Pallon A-nuoriin. Maaliskuussa 2010 Piipponen teki sopimuksen SaiPan SM-liigajoukkueen kanssa.

Piipponen kärsi SaiPan A-juniorivuosinaan paljon loukkaantumisista. Hän pelasi kaudella 2010–2011 joukkueessa vain 18 runkosarjaottelua. Piipponen astui vuonna 2011 harjoituksissa joukkuekaverinsa mailan lavan päälle, minkä seurauksensa hän mursi polvensa ja oli neljä kuukautta sivussa. Piipponen pelasi kaudella 2011–2012 vain 14 runkosarjaottelua piste per peli -tahdilla. Samalla kaudella hän oli Henri Niemen ohella SaiPan A-nuorten ainoa, jonka teholukema oli plussan puolella (molemmilla +2). Piipponen debytoi samalla kaudella myös miesten peleissä pelattuaan yhden Mestis-ottelun lainalla Mikkelin Jukureissa. Maaliskuussa 2012 SaiPa käytti hänen sopimuksessa olleen option ja teki Piipposen kanssa kaksivuotisen jatkosopimuksen.

Kausi 2012–2013 jäi Piipposella lyhyeksi harjoituskaudella tulleen ylävartalovamman takia. Hän pelasi kuntouduttuaan kuusi ottelua SaiPan A-nuorissa, kunnes Piipponen siirtyi tammikuun 2013 lopulla loppukaudeksi lainalle Jukureihin. Hän teki joukkueessa loppukaudella kuudessa runkosarjaottelussa kaksi syöttöpistettä, kymmenessä playoff-ottelussa kaksi maalia sekä viidessä liigakarsintaottelussa tehot 1+1=2. Piipponen voitti kauden päätteeksi Mestiksen mestaruuden, mutta liigakarsinnat vei kuitenkin Tampereen Ilves otteluvoitoin 4–1.

Kaudella 2013–2014 Piipponen debytoi SM-liigassa. Hän pelasi ensimmäisen SM-liigaottelunsa 1. lokakuuta 2013 vieraissa Turun Palloseuraa vastaan. Piipponen merkittiin ottelussa SaiPan ykköspuolustajapariin Ryan Glennin viereen. Liigauransa avausmaalin hän teki 26. lokakuuta 2013 vieraissa JYPiä vastaan. Kaikkiaan Piipponen pelasi kauden aikana seitsemän SM-liigaottelua tehopistein 1+2=3. Hän pelasi kauden aikana peräti viidessä eri joukkueessa; loukkaantumisistakin kärsinyt Piipponen pelasi SaiPan SM-liigajoukkueen lisäksi yhden runkosarjaottelun joukkueen A-nuorissa sekä lainalla KooKoossa, Savonlinnan Pallokerhossa ja Mikkelin Jukureissa. Jukureihin hän siirtyi loppukaudeksi runkosarjan lopulla ja voitti siellä kauden päätteeksi Mestis-hopeaa.

Piipponen teki Jukureiden kanssa vuoden mittaisen sopimuksen kaudeksi 2014–2015. Hän voitti kauden päätteeksi Mestiksen mestaruuden. Kaudella 2015–2016 Piipponen jakoi sarjan puolustajien tehotilaston voiton joukkuetoverinsa Teemu Suhosen kanssa lukemalla +29. Hän voitti kauden päätteeksi taas Mestiksen mestaruuden. Huhtikuussa 2016 Piipponen teki vuoden mittaisen jatkosopimuksen Jukureiden kanssa, kun joukkue nostettiin SM-liigaan kaudeksi 2016–2017. Hänen varsinainen tulokaskautensa liigassa toi 44 runkosarjaottelussa neljä syöttöpistettä. Piipponen pelasi kauden aikana myös yhteensä seitsemän Mestis-ottelua lainalla Iisalmen Peli-Karhuissa ja KeuPa HT:ssä. Joulukuussa hän teki Jukureiden kanssa taas vuoden mittaisen jatkosopimuksen. Maaliskuussa 2018 Piipponen teki joukkueen kanssa kaksivuotisen jatkosopimuksen.

Kaudella 2018–2019 Piipponen oli viidellä osumallaan Jukureiden eniten maaleja tehnyt puolustaja. Hän voitti myös joukkueen sisäisen tehotilaston lukemalla +11. Piipponen oli ilman sopimusta alkukauden 2020–2021, kunnes marraskuussa 2020 hän palasi Jukureihin loppuvuoden kattavalla sopimuksella, kun Jaakko Haarti joutui joukkueen puolustuksesta sivuun. Pari viikkoa ennen Piipposen sopimuksen päättymistä hänen sopimustaan jatkettiin kauden loppuun. SM-liigan siirtotakarajalla maaliskuussa 2021 Piipponen siirtyi kuitenkin loppukauden kattavalla sopimuksella Rauman Lukkoon. Hän voitti siellä kauden päätteeksi Suomenmestaruuden. Kesäkuussa Piipponen teki Lukon kanssa vuoden mittaisen jatkosopimuksen.

Piipponen teki kaudella 2021–2022 SM-liigan yhden kauden piste-ennätyksensä tehoilla 3+12=15. Hänen teholukemansa +23 oli koko liigan puolustajista paras Tapparan Joni Tuulolan ohella. Tammikuussa 2022 Piipponen teki seuran kanssa vuoden mittaisen jatkosopimuksen. Kaudeksi 2022–2023 hänet nimettiin Lukon varakapteeniksi. Ensimmäisessä puolivälieräottelussa 18. maaliskuuta 2023 Helsingin IFK:ta vastaan Piipponen sai 5+20-minuutin ottelurangaistuksen, kun hän taklasi Miro Väänästä niin, että Piipposen olkapää osui häntä päähän. Piipponen asetettiin viiden ottelun mittaiseen pelikieltoon, jonka aikana myös Lukon kausi päättyi. Huhtikuussa 2023 Piipponen teki seuran kanssa vuoden mittaisen jatkosopimuksen.

### Maajoukkueura

Piipponen pelasi World U-17 Hockey Challengessa vuonna 2010. Yhteensä hän on pelannut kolme nuorten ja 14 poikien maaottelua. Piipponen on kuulunut Suomen alle 17-vuotiaiden maajoukkueen kapteenistoon.

Muuta
-----

Piipposella on kihlattu Marianne ja vuonna 2022 syntynyt poika Paulus. Samuli Piipponen harrastaa myös kalastusta. Hän harrasti myös 14-vuotiaaksi asti jalkapalloa keskikenttäpelaajana Helsingin Jalkapalloklubissa.

Piipponen aloitti lukion Helsingissä Pohjois-Haagan yhteiskoulussa, mutta hän kirjoitti ylioppilaaksi Kimpisen lukiossa Lappeenrannassa. Piipponen on myöhemmin kouluttautunut metsätalousinsinööriksi.

Piipponen on saanut lempinimensä "Äijänsuon Pronger" hänen kanssaan Lukossa pelanneelta Aleksi Saarelalta, jonka hän voitti hänen omien sanojensa mukaan suvereenisti kaksinkamppailutilanteessa kaksikon ensimmäisissä jääharjoituksissa maaliskuussa 2021.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2009–2010 | SaiPa | A-SM | 10 | 1 | 2 | 3 | 8 | – | – | – | – | – |
| 2010–2011 | SaiPa | A-SM | 18 | 4 | 6 | 10 | 16 | – | – | – | – | – |
| 2011–2012 | SaiPa | A-SM | 14 | 6 | 8 | 14 | 24 | – | – | – | – | – |
|  | Jukurit | Mestis | 1 | 0 | 0 | 0 | 0 | – | – | – | – | – |
| 2012–2013 | SaiPa | A-SM | 6 | 3 | 6 | 9 | 4 | – | – | – | – | – |
|  | Jukurit | Mestis | 6 | 0 | 2 | 2 | 2 | 10 | 2 | 0 | 2 | 8 |
| 2013–2014 | SaiPa | A-SM | 1 | 0 | 0 | 0 | 0 | – | – | – | – | – |
|  | SaiPa | SM-liiga | 7 | 1 | 2 | 3 | 4 | – | – | – | – | – |
|  | KooKoo | Mestis | 1 | 0 | 0 | 0 | 2 | – | – | – | – | – |
|  | SaPKo | Mestis | 1 | 0 | 0 | 0 | 0 | – | – | – | – | – |
|  | Jukurit | Mestis | 1 | 0 | 0 | 0 | 4 | 7 | 0 | 1 | 1 | 0 |
| 2014–2015 | Jukurit | Mestis | 27 | 2 | 4 | 6 | 31 | 6 | 0 | 0 | 0 | 2 |
| 2015–2016 | Jukurit | Mestis | 47 | 2 | 7 | 9 | 35 | 16 | 1 | 2 | 3 | 12 |
| 2016–2017 | Jukurit | SM-liiga | 44 | 0 | 4 | 4 | 22 | – | – | – | – | – |
|  | IPK | Mestis | 4 | 1 | 2 | 3 | 0 | – | – | – | – | – |
|  | KeuPa HT | Mestis | 3 | 0 | 0 | 0 | 0 | – | – | – | – | – |
| 2017–2018 | Jukurit | SM-liiga | 57 | 2 | 8 | 10 | 34 | – | – | – | – | – |
| 2018–2019 | Jukurit | SM-liiga | 59 | 5 | 6 | 11 | 32 | – | – | – | – | – |
| 2019–2020 | Jukurit | SM-liiga | 56 | 1 | 8 | 9 | 30 | – | – | – | – | – |
| 2020–2021 | Jukurit | SM-liiga | 32 | 3 | 5 | 8 | 40 | – | – | – | – | – |
|  | Lukko | SM-liiga | 17 | 2 | 3 | 5 | 2 | 8 | 0 | 0 | 0 | 4 | Kanada-malja |
| 2021–2022 | Lukko | SM-liiga | 54 | 3 | 12 | 15 | 46 | 7 | 0 | 0 | 0 | 2 |
| 2022–2023 | Lukko **(A)** | SM-liiga | 59 | 2 | 11 | 13 | 36 | 1 | 0 | 0 | 0 | 25 |
| 8 kautta | yhteensä | SM-liiga | 385 | 19 | 59 | 78 | 246 | 16 | 0 | 0 | 0 | 31 |
| 6 kautta | yhteensä | Mestis | 92 | 5 | 15 | 20 | 74 | 39 | 3 | 3 | 6 | 22 |

Lähteet
-------

* Samuli Piipponen The Internet Hockey Databasessa (englanniksi)
* Samuli Piipponen Eurohockey-sivustolla (englanniksi)
* Samuli Piipponen *Elite Prospects*. Everysport Media Group AB.  (englanniksi)

### Viitteet

1. 1 2 3  Jakob Stenqvist vuoden sopimuksella Lukkoon – Piipposelle, Kainulaiselle ja Ervastille jatkodiilit! *raumanlukko.fi*.  28.4.2023. Rauman Lukko Oy. Viitattu 7.6.2023.
2. ↑  Mikkelin Jukurit *facebook.com*.  19.4.2017. Jukurit HC Oy. Viitattu 22.4.2020.
3. 1 2  Samuli Piipposelle vuoden jatko – "Menestymiseen on jälleen kerran hyvät mahdollisuudet" *raumanlukko.fi*.  14.6.2021. Rauman Lukko Oy. Viitattu 6.7.2021.
4. 1 2 3 4 5  Leppänen, Marko: "Äijänsuon Pronger" pitää siiman lyhyenä – merellä ja kaukalossa *liiga.fi*.  27.10.2022. Jääkiekon SM-liiga Oy. Viitattu 27.10.2022.
5. 1 2  Tilastot - Samuli Piipponen *liiga.fi*.  1.12.2021. Jääkiekon SM-liiga Oy. Viitattu 7.6.2023.
6. 1 2 3 4 5 6 7 8 9  Samuli Piipponen *Elite Prospects*. Everysport Media Group AB.  (englanniksi)
7. ↑  Barney ja Grünn jatkavat SaiPassa *Jatkoaika.com*.  26.3.2010. Jatkoaika r.y. Viitattu 10.10.2013.
8. ↑  Elite Prospects - SaiPa U20 *eliteprospects.com*. Everysport Media Group AB. Viitattu 16.3.2019. (englanniksi)
9. ↑  Savilahti-Nagander ja Ullberg jatkavat SaiPassa, uusia pelaajia Mestiksestä *Jatkoaika.com*.  19.3.2012. Jatkoaika r.y. Viitattu 10.10.2013.
10. ↑  SaiPalla loukkaantumishuolia *Jatkoaika.com*.  9.9.2012. Jatkoaika r.y. Viitattu 10.10.2013.
11. ↑  Jukureille vahvistuksia liigasta – Maalahti suuntaa Turkuun *Jatkoaika.com*.  31.1.2013. Jatkoaika r.y. Viitattu 10.10.2013.
12. ↑  Stenroos, Jaakko: Kylmä klassikko lämpeni lopussa *Jatkoaika.com*.  1.10.2013. Jatkoaika r.y. Viitattu 9.11.2020.
13. ↑  Venäläinen, Olli: SaiPan neljän vuoden kirous ohi *Jatkoaika.com*.  26.10.2013. Jatkoaika r.y. Viitattu 9.11.2020.
14. ↑  Jukurit hankki Piipposen *Jatkoaika.com*.  1.3.2014. Jatkoaika r.y. Viitattu 14.6.2014.
15. ↑  Jukurit julkaisi joukkueensa rungon *Jatkoaika.com*.  21.5.2014. Jatkoaika r.y. Viitattu 14.6.2014.
16. ↑  Elite Prospects - Mestis Stats 2015-2016 *eliteprospects.com*. Everysport Media Group AB. Viitattu 16.3.2019. (englanniksi)
17. ↑  Jukureiden liigajoukkue julki - Rajaniemi ja Asplund mukana *Jatkoaika.com*.  27.4.2016. Jatkoaika r.y. Viitattu 2.5.2016.
18. ↑  Jukurit jatkoi Piipposen sopimusta *Jatkoaika.com*.  7.12.2016. Jatkoaika r.y. Viitattu 7.12.2016.
19. ↑  Piipponen puolustaa jatkossakin Jukureissa - Aho loppukaudeksi Ketterään *Jatkoaika.com*.  8.3.2018. Jatkoaika r.y. Viitattu 8.3.2018.
20. ↑  Elite Prospects - Jukurit *eliteprospects.com*. Everysport Media Group AB. Viitattu 16.3.2019. (englanniksi)
21. ↑  Jukuripuolustaja Haartin sairausloma venyy − Samuli Piipponen paikkaamaan puolustusta pätkäsopimuksella *Jatkoaika.com*.  9.11.2020. Jatkoaika r.y. Viitattu 9.11.2020.
22. ↑  Mika Järvinen täydentämään Jukurien maalivahtiosastoa, Piipponen jatkaa loppukauden Mikkelissä *Jatkoaika.com*.  16.12.2020. Jatkoaika r.y. Viitattu 16.12.2020.
23. ↑  Sarjakärki Lukko levensi puolustustaan Samuli Piipposella *Jatkoaika.com*.  1.3.2021. Jatkoaika r.y. Viitattu 2.3.2021.
24. ↑  Lahtinen, Matias: Samuli Piipponen jatkaa Lukko-puolustuksessa – "Uskon, että hän pystyy pelaamaan jatkossakin tämän kevään tasoista peliä" *Jatkoaika.com*.  14.6.2021. Jatkoaika r.y. Viitattu 6.7.2021.
25. ↑  Elite Prospects - Liiga Stats 2021-2022 *eliteprospects.com*. Everysport Media Group AB. Viitattu 2.7.2022. (englanniksi)
26. ↑  Mäkeläinen, Kimmo: Samuli Piipposen tarina jatkuu Lukossa myös ensi kaudella – "Minuutit ovat kasvaneet, ja hän on kasvanut minuuttien mukana" *ls24.fi*.  12.1.2022. Marva Media Oy. Viitattu 13.1.2022.
27. ↑  Westerlund, Jenna: Anrei Hakulinen jatkaa Lukon kapteenina – kapteenistossa myös uusia nimiä *Jatkoaika.com*.  5.9.2022. Jatkoaika r.y. Viitattu 5.9.2022.
28. ↑  Seppä, Lassi: Samuli Piipponen sai taklauksestaan mojovan pelikiellon *Jatkoaika.com*.  19.3.2023. Jatkoaika r.y. Viitattu 7.6.2023.

Lukko – SM-liiga
9 Stenqvist |
11 Reunanen |
16 Ylitalo |
17 Pa. Westerholm |
20 Nyman |
24 Krannila |
27 Po. Westerholm |
29 Suni |
34 Harvey |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila |
64 Kainulainen |
71 Ervasti |
72 Piipponen |
92 Repo |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen